
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση Ομογενούς Αλλοδαπής. 1 

Πολιτογράφηση Αλλογενούς Αλλοδαπής. 2 

Πολιτογράφηση Αλλογενούς Αλλοδαπής. 3 

Υπαγωγή του προσωπικού της κοιν. Νεοχωρίου Ν. Ιω- 
αννίνων στις διατάξεις του Α' Μέρους του Ν. 1188/ 

81. 4 

Υπαγωγή του προσωπικού της κοιν. Σιταριάς Ν. Ιωαννί- 
νων στις διατάξεις του Α' Μέρους του Ν. 1188/81. . 5 
Σύσταση Νομικού Προσώπου στο Δήμο Λευκάδας με 
την επωνυμία «Παιδικός Σταθμός Δήμου Λευκά¬ 
δας». 6 

Ρύθμιση κυνηγίου στην περιφέρεια Κοινοτήτων Ξενό- 
πουλου - Αργινίων - Βαλεριάνου Ν. Κεφαλληνίας. 7 
Απόφαση απαγόρευσης κυνηγίου ορισμένου χρόνου σε 

περιοχή κοιν. Χορτιάτη Ν. Θεσσαλονίκης. 8 

Τροποποίηση ορίων Μονίμου καταφυγίου θηραμάτων 
στη θέση Σέ'ίχ - Σου Ν. Θεσσαλονίκης. 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 60386/16324 (1) 

Πολιτογράφηση Ομογενούς Αλλοδαπής 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 60386/16324/15.7.1998 απόφαση του Υφυπουρ¬ 
γού Εσωτερικών, Δημ. Διοίκησης και Αποκέντρωσης, έγινε δεκτή 
η από 20.11.1997 αίτηση πολιτογράφησης της Ομογενούς αλλο¬ 
δαπής ΓΚΙΩΚΑ ΣΤΑΥΡΟΥΛΑΣ του ΛΑΖΑΡΟΥ, για την απόκτηση 
της Ελληνικής Ιθαγένειας. 

Αθήνα, 15 Ιουλίου 1998 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 


Αριθ. Φ. 55030/9073 (2) 

Πολιτογράφηση Αλλογενούς Αλλοδαπής. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 55030/9073/15.7.1998 απόφαση του Υφυπουργού 
Εσωτερικών, Δημ. Διοίκησης και Αποκέντρωσης, έγινε δεκτή η 
από 30.12.1996 αίτηση πολιτογράφησης της αλλογενούς αλλο¬ 
δαπής ΛΕΝΤΑ - ΡΕΖΙΝΑ ΜΑΤΕΟΥΣ ΝΤΕ ΟΛΙΒΕΙΑ του ΖΟΑΚΙΜ, 
για την απόκτηση της Ελληνικής Ιθαγένειας. 

Αθήνα, 15 Ιουλίου 1998 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

Αριθ. Φ. 7902/16376 (3) 

Πολιτογράφηση Αλλογενούς Αλλοδαπής. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την Φ. 7902/16376/15.7.1998 απόφαση του Υφυπουργού 
Εσωτερικών, Δημ. Διοίκησης και Αποκέντρωσης, έγινε δεκτή η 
από 4.2.1998 αίτηση πολιτογράφησης της αλλογενούς αλλοδα¬ 
πής ΣΑΝΑ ΑΜΠΝΤΕΛ ΑΛ ΑΜΠΝΤΑΛΑ του ΜΩΧΑΜΕΝΤ, για την 
απ' Λ κτηση της Ελληνικής Ιθαγένειας. 

Αθήνα, 15 Ιουλίου 1998 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 
-♦- 

Αριθ. 17705 (4) 

Υπαγωγή του προσωπικού της κοιν. Νεοχωρίου Ν. Ιωαννί- 
νων στις διατάξεις του Α' Μέρους του Ν. 1188/81. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Με την 17705/13.7.98 απόφαση του Γεν. Γραμμ. Περι¬ 
φέρειας Ηπείρου εγκρίθηκε η 22/8.7.998 απόφαση του 
Κ.Σ. Νεοχωρίου Νομού Ιωαννίνων που εκδόθηκε σύμ¬ 
φωνα της παραγράφου 2 του άρθρου 3 Ν. 1188/81 όπως 
τροποποιήθηκε με τις όμοιες με τις διατάξεις της παραγρ. 
1 του άρθρου 8 Ν. 2307/95, με την οποία έγινε η υπαγωγή 
του προσωπικού της Κοινότητας Νεοχωρίου στις διατά¬ 
ξεις του Α' Μέρους του Ν. 1188/81 επειδή συντρέχουν 
όλες οι νόμιμες προϋποθέσεις. 

Με την παρούσα προκαλείται δαπάνη σε βάρος του προϋ¬ 
πολογισμού της Κοινότητας Νεοχωρίου, το ύψος της 
οποίας δεν μπορεί να υπολογισθεί με την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 13 Ιουλίου 1998 
Με εντολή Γεν. Γραμμ. Περιφέρειας 
Ο Διευθυντής 
ΒΑΣΙΛΕΙΟΣ ΧΗΤΑΣ 

-♦- 

Αριθ. 17645 (5) 

Υπαγωγή του προσωπικού της κοιν. Σιταριάς Ν. Ιωαννίνων 
στις διατάξεις του Α' Μέρους του Ν. 1188/81. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Μ©την 17645/13.7.98 απόφαση του Γεν. Γραμμ. Περι¬ 
φέρειας Ηπείρου εγκρίθηκε η 27/18.7.998 απόφαση του 
Κ.Σ. Σιταριάς Νομού Ιωαννίνων που εκδόθηκε σύμφωνα 
με τις διατάξεις της παραγράφου 2 του άρθρου 3 Ν. 
1188/81 όπως τροποποιήθηκε με τις όμοιες της παραγρ. 
1 του άρθρου 8 Ν. 2307/95, με την οποία έγινε η υπαγωγή 
του προσωπικού της Κοινότητας Σιταριάς στις διατάξεις 
του Α' Μέρους του Ν. 1188/81 επειδή συντρέχουν όλες οι 
νόμιμες προϋποθέσεις. 

Με την παρούσα προκαλείται δαπάνη σε βάρος του προϋ¬ 
πολογισμού της Κοινότητας Νεοχωρίου, το ύψος της 
οποίας δεν μπορεί να υπολογισθεί με την παρούσα. 

Ιωάννινα, 13 Ιουλίου 1998 
Με εντολή Γεν. Γραμμ. Περιφέρειας 
Ο Διευθυντής 
ΒΑΣΙΛΕΙΟΣ ΧΗΤΑΣ 

-♦- 

Αριθ. 3076 (6) 

Σύσταση Νομικού Προσώπου στο Δήμο Λευκάδας με την 
επωνυμία «Παιδικός Σταθμός Δήμου Λευκάδας». 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 
Έχοντας υπόψη: 

1. Τις διατάξεις των άρθρων: α) 203 του Δ.Κ.Κ. (Π.Δ/ 
γμα 410/95), β) 9 του Ν. 2503/97. 

2. Την αριθ. Π2β/4075/23.10.97 απόφαση του Υπ. 
Υγείας Πρόνοιας με την οποία μεταβιβάζονται στο Δήμο 
Λευκάδας οι κρατικοί παιδικοί Σταθμοί. 

3. Την αριθ. 170/19.12.97 απόφαση του Δημοτικού 
Συμβουλίου Λευκάδας, περί σύστασης Νομικού Προσώ¬ 
που, με την επωνυμία «Παιδικός Σταθμός», αποφασί¬ 
ζουμε: 

Συστήνουμε Νομικό Πρόσωπο στο Δήμο Λευκάδας με 
την επωνυμία «Παιδικός Σταθμός Δήμου Λευκάδας». 

- Σκοπός του Νομικού Προσώπου είναι η καθημερινή 
φύλαξη, φροντίδα, ημερίσια διατροφή, διαπαιδαγώγιση 
και ψυχαγωγία των νηπίων εργαζομένων γονέων, η πολύ¬ 
πλευρη νοητική συναισθηματική, κοινωνική, ψυχοσωμα¬ 
τική ανάπτυξη των παιδιών, η προπαρασκευαστική τους 
για την φυσική μετάβασή τους από την οικογενειακή ζωή 
στο σχολικό περιβάλλον. 

- Το Νομικό Πρόσωπο διοικείται απο δμελές Διοικητικό 
Συμβούλιο που ορίζεται από το Δημοτικό Συμβούλιο και 
αποτελείται από δύο (2) δημοτικούς συμβούλους, ένα (1) 
εκπρόσωπο των εργαζομένων στο νομικό πρόσωπο, ένα 
(1) εκπρόσωπο των γονέων των παιδιών και ένα (1) δημότη 


ή κάτοικο που έχει σχετική με το αντικείμενο επαγγελμα¬ 
τική και κοινωνική δράση ή ειδικές γνώσεις. 

- Η θητεία των μελών του Διοικητικού Συμβουλίου ακο¬ 
λουθεί την Δημοτική περίοδο και λήγει πάντοτε με την 
εγκατάσταση του νέου Διοικητικού Συμβουλίου. 

- Πόροι του Νομικού Προσώπου είναι τα έσοδα από 
κάθε είδους επιχορηγήσεις, δωρεές, κληροδοτήματα, 
κληρονομιές, τα έσοδα από την περιουσία του και από 
κάθε άλλη πηγή. 

- Περιουσία του Νομικού προσώπου είναι η υπάρχουσα 
ακίνητη περιουσία και ο εξοπλισμός των Κρατικών παιδι¬ 
κών σταθμών που μεταβιβάστηκαν στο Δήμο. 

Με την απόφαση αυτή δεν προκαλείται δαπάνη σε βά¬ 
ρος του Κρατικού ή Δημοτικού προϋλπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 9 Ιουλίου 1998 

Με εντολή Γεν. Γραμμ. Περιφέρειας 
Ο Διευθυντής 
Δ. ΔΑΓΛΑΣ 

-♦- 

Αριθ. 2196 (7) 

Ρύθμιση κυνηγίου στην περιφέρεια Κοινοτήτων Ξενόπου- 
λου - Αργινίων - Βαλεριάνου Ν. Κεφαλληνίας. 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΙΟΝΙΩΝ ΝΗΣΩΝ 
Έχοντας υπόψη: 

1. Τις διατάξεις του άρθρου 258 παρ. 5 του Ν.Δ. 86/69, 
που προστέθηκε με το άρθρο 7 παρ. 3 του Ν. 177/75 
«περί αντικαταστάσεως και συμπληρώσεως διατάξεων τι- 
νών του Νομοθετικού Διατάγματος 86/1969 περί Δασικού 
Κώδικος». 

2. Τις διατάξεις της αριθμ. 414985/29.11.1985 (ΦΕΚ 
757/Β/18.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας», όπως αυτή 
τροποποιήθηκε με την αριθμ. 366599/16.12.1996 
(Φ.Ε.Κ. 1188/Β/31.12.1996) κοινή απόφαση των Υπουρ¬ 
γών Εθνικής Οικονμίας και Γ εωργίας. 

3. Τον Ν. 2503/30.5.97 «Διοίκηση, Οργάνωση, Στελέ- 
χωση της Περιφέρειας κ.λ.π.». 

4. Την αριθμ. 5012/3.11.97 Απόφαση του Γ.Γ.Π.Ι.Ν. 
«περί μεταβίβασης του δικαιώματος υπογραφής σε Προϊ¬ 
σταμένους Υπηρεσιακών Μονάδων της Περιφέρειας». 

5. Την σκοπιμότητα απαγόρευσης του κυνηγίου για την 
προστασία, ανάπτυξη, αναπαραγωγή και εκμετάλλευση 
του θηραματικού πλούτου και της άγριας πανίδας της χώ¬ 
ρας μας, αποφασίζουμε: 

Απαγορεύουμε μέχρι 15.6.2001 το κυνήγι όλων των θη¬ 
ραμάτων σε έκταση 8.780 στρεμμάτων στην περιφέρειας 
των Κοινοτήτων: Ξενόπουλου - Αργινίων - Βαλεριάννου, 
Ν. Κεφαλληνίας, τα όρια της οποίας φαίνονται στο συνημ¬ 
μένο απόσπασμα χάρτη με κλ.: 1:20.000 και ορίζονται ως 
κατωτέρω: 

Βόρεια: Ξεκινάει από την θέση «Άσπρη Πέτρα» και ακο¬ 
λουθεί τον δασικό δρόμο Ξενόπουλου - Μελανίτσας μέχρι 
να συναντήσει το ρέμα της Μελανίτσας. 

Ακολουθεί το ρέμα της Μελανίτσας και καταλήγει στα 
όρια του Εθνικού Δρυμού Αίνου. 

Νότια: Με τμήμα του επαρχιακού δρόμου Αργοστολιού - 

Πόρου στους Ατσουπάδες και ακολουθεί τον κοινοτικό 
δρόμο Ατσουπάδων - Αργινίων. 

Ανατολικά: Με τμήμα του κοινοτικού δρόμου Ατσουπά¬ 
δων - Αργινίων & Αργινίων - Καπανδριτίου μέχρι να συνα¬ 
ντήσει τον αγροτικό δρόμο του Σχολείου Καπανδριτίου - 
ακολουθεί τον δρόμο του Σχολείου Καπανδριτίου μέχρι τη 
θέση: «Άσπρη Πέτρα». 

Δυτικά: Με όρια Εθνικού Δρυμού Αίνου μέχρι την θέση 
«Ζωοδόχου Πηγή». Ακολουθεί το ρέμα Ζωοδόχου Πηγής 
μέχρι να συναντήσει τον Επαρχιακό δρόμο Αργοστολιού - 
Πόρου στους Ατσουπάδες. 

Οι παραβάτες της παρούσας τιμωρούνται με τις ποινές 
που προβλέπονται από το άρθρο 287 παρ. 7 του Ν.Δ. 
86/69 περί Δασικού κώδικα και άρθρ. 9 παρ. 3 της 


414985/29.11.85 Κοινής Απόφασης «περί μέτρων δια¬ 
χείρισης της άγριας πτηνοπανίδας» όπως αυτή τροποποι¬ 
ήθηκε με την αριθμ. 366599/16.12.1996 κοινή απόφαση, 
των Υπουργών Εθνικής Οικονομίας και Γεωργίας. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και θα ισχύει από το κυνηγετικό έτος 1998 
- 1999. 

Αργοστόλι, 15 Ιουνίου 1998 

Με εντολή Γεν. Γραμμ. Περιφέρειας 
Ο Διευθυντής Δασών 
ΑΝΔΡΕΑΣ Γ. ΠΑΠΑΣΑΛΟΥΡΟΣ 

Αριθ. Δ.Δ. 2084 (8) 

Απόφαση απαγόρευσης κυνηγίου ορισμένου χρόνου σε 
περιοχή κοιν. Χορτιάτη Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ. ΠΕΡΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 
Έχοντας υπόψη: 

1. Τις διατάξεις του αρθ. 258 παρ. 5 του Ν.Α. 86/69, 
που προστέθηκε με το αρ. 7 παρ. 3 Ν. 177/75 «περί αντι- 
καταστάσεως και συμπληρώσεως διατάξεων τινών του 
Ν.Δ. 86/69 «περί Δασικού Κωδικός». 

2. Τις διατάξεις αρ. 414985/29.11.85 (ΦΕΚ 757/Β/ 
18.12.85) κοινής απόφασης των Υφυπουργού Εθνικής 
Οικονομίας και Αναπληρωτή Υπ. Γεωργίας «Μέτρα διαχεί¬ 
ρισης της άγριας πτηνοπανίδας». 

3. Τις διατάξεις του Π.Δ. 94/93 (ΦΕΚ 40/Α/22.3.93) 
«Περί καθορισμού αρμοδιοτήτων που διατηρούνται από 
τον Υπουργό και τις περιφερειακές αρχές ή όργανα διανο- 
μαρχιακού επιπέδου του Υπ. Γ εωργίας». 

4. Τις διατάξεις του Ν. 2218/1994(ΦΕΚ90/Α/13.6.94) 
«Ίδρυση νομαρχιακής αυτοδιοικήσης, τροποποίηση δια¬ 
τάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις». 

5. Τις διατάξεις του Ν. 2240/94 (ΦΕΚ 153/Α/16.9.94) 
«Συμπλήρωση διατάξεων για την Νομαρχιακή Αυτ/ση». 

6. Το άρθρο 29Α του Ν. 1558/86 «Κυβέρνηση και Κυ¬ 
βερνητικά Όργανα» που προστέθηκε με το αρ. 27 του Ν. 
2081/92 (ΕτΚ, Α 154/10.9.92). 

7. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την το¬ 
πική αυτοδιοίκηση και άλλες διατάξεις. 

8. Την αρ. 29968/28.8.97 απόφαση Γενικού Γραμμα¬ 
τέα Περ. Κεντρ. Μακεδονίας «Κατανομή αρμοδιοτήτων σε 
θέματα δασών κ.λ.π.». 


9. Την αρ. 3258/29.6.98 εισήγηση του Δασραχείου 
Θεσσαλονίκης με την οποία εισηγείται την απαγόρευση 
κυνηγίου στην περιοχή Χορτιάτη για μια 5ετία, με σκοπό 
την προστασία, ανάπτυξη, αναπαραγωγή του θηραματικού 
πλούτου της περιοχής και κυρίως του αγριόχοιρου και του 
λαγού, αποφασίζουμε: 

Απαγορεύουμε το κυνήγι όλων των θηραμάτων, για 5 
χρόνια, σε έκταση 8.965 στρεμμάτων περιοχής Κοιν. Χορ¬ 
τιάτη Νομού Θεσσαλονίκης που οριοθετείται ως εξής: Δυ¬ 
τικά από τον ασφαλτοστρωμένο δρόμο πάρκου κεραιών 
Χορτιάτη μέχρι τη διασταύρωση με το δασικό δρόμο προς 
Κισσό, Νότια από τον δασικό δρόμο προς αναδασώσεις 
Τριαδίου και δασ. δρόμο εντός των διοικητικών ορίων Χορ¬ 
τιάτη, Ανατολικά από τον δασ. δρόμο που αρχίζει από την 
διασταύρωση που βρίσκεται κοντά στο όριο των κοινοτι¬ 
κών περιοχών Χορτιάτη - θέρμης και οδηγεί στο δασικό 
δρόμο Χορτιάτη - Περιστεράς. 

Βόρεια από τη προηγούμενη διασταύρωση Χορτιάτη - 
Περιστεράς μέχρι τις κεραίες Χορτιάτη. 

Η απαγόρευση ισχύει από την δημοσίευση της απόφα¬ 
σης στην Εφημερίδα της Κυβερνήσεως και μέχρι της λή¬ 
ξης της δετ'ιας 

Από τις διατάξεις αυτής της απόφασης δεν προκαλείται 
δαπάνη σε βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 2 Ιουλίου 1998 

Με εντολή Γ εν. Γ ραμμ. Περιφέρειας 
Ο Διευθυντής Δασών 
ΔΗΜ.ΤΑΚΟΥΔΑΣ 

Αριθ. Δ.Δ. 2099 (9) 

Τροποποίηση ορίων Μονίμου καταφυγίου θηραμάτων στη 
θέση Σέϊχ - Σου Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ. ΠΕΡΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των αρθ. 253 και 254 παρ. 1, 2, 3, 4 
Ν.Δ. 86/69, καθώς έχουν αντικατασταθεί με τα άρθ. 3 και 
4 παρ. 5, 6, 7, 8 του Ν. 177/1975 «Περί αντικαταστάσεως 
και συμπληρώσεως διατάξεων τινών του Ν.Δ. 86/69 περί 
Δασικού Κώδικος». 

2. Τις διατάξεις της αρ. 414985/29.11.85 (ΦΕΚ 757/ 
Β718.12.85) κοινής απόφασης των Υφυπουργού Εθνικής 
Οικονομίας και Αναπληρωτή Υπ. Γεωργίας «Μέτρα διαχεί¬ 
ρισης της άγριας πτηνοπανίδας». 

3. Τις διατάξεις του Π.Δ. 94/1993 (ΦΕΚ 40/Α/22.3.93) 
«περί καθορισμού αρμοδιοτήτων που διατηρούνται από 
τον Υπουργό και τις περιφεριακές αρχές ή όργανα διανομ- 
ρχιακού επιπέδου του Υπ. Γεωργίας». 

4. Τις διατάξεις τουΝ. 2218/1994 (ΦΕΚ 90/Α/13.6.94) 
«Ίδρυση νομορχιακής αυτοδιοίκησης - τροποποίηση δια¬ 
τάξεων για την πρωτοβάθμια αυτοδιοίκηση και την περι¬ 
φέρεια και άλλες διατάξεις». 

5. Τις διατάξεις του Ν. 2240/1994 (ΦΕΚ 153/Α/ 
16.9.94) «συμπλήρωση διατάξεων για τη Νομαρχιακή Αυ¬ 
τοδιοίκηση και άλλες διατάξεις». 

6. Το αρθ. 29Α του Ν. 1558/85 «κυβέρνηση και Κυβερ¬ 
νητικά όργανα» που προστέθηκε με το άρθ. 27 Ν. 
2081/92 (ΕτΚ, Α 154/10.9.92). 

7. Τις διατάξεις Ν. 2503/97 «Διοίκηση, οργάνωση, στε- 
λέχων της Περιφέρειας, ρύθμιση θεμάτων για την τοπική 
αυτ/ση και άλλες διατάξεις». 

8. Την αρ. 29968/28.8.97 απόφαση Γεν. γραμματέα 
Περιφέρειας Κ. Μακεδονίας «Κατανομή αρμοδιοτήτων σε 
θέματα δασών κ.λ.π.». 

9. Την αρ. 175599/3003/5.7.80 απόφαση Υπουργείου 
Γεωργίας με την οποία τροποποιήθηκαν τα όρια του μονί¬ 
μου καταφυγίου θηραμάτων στην περιοχή Δήμων θεσ/ 
νίκης, Συκεών, Νεαπόλεως κ.λ.π.». 


10. Την αρ. 36108/1841/6.5.76 (ΦΕΚ 698/Β/25.5.76) 
απόφαση Υπ. Γ εωργίας με την οποία ιδρύθηκε μόνιμο κα¬ 
ταφύγιο θηραμάτων στην περιοχή των Δήμων Θεσσαλονί¬ 
κης, Συκεών, Νεαπόλεως κ.λ.π. 

11. Την αρ. 3265/29.6.98 εισήγηση του Δασαρχείου 
Θεσσαλονίκης σε συνδυασμό με τη σκοπιμότητα τροπο¬ 
ποίησης των ορίο)ν του ανωτέρω μόνιμου καταφυγίου θη¬ 
ραμάτων για προστασία, ανάπτυξη αναπαραγωγή και 
εκμετάλλευση του θηραματικού πλούτου και της άγριας 
πανίδας της περιοχής, αποφασίζουμε: 

Τροποποιούμε τα όρια του μόνιμου καταφυγίου θηρα¬ 
μάτων που ιδρύθηκε με την αρ. 36108/1841 /6.5.76 από¬ 
φαση Υπ, Γεωργίας και τροποποιήθηκε με την αρ. 
175599/3003/5.7.80 απόφαση Υπ, Γεωργίας, στην πε¬ 
ριοχή των Δήμων θεσ/νίκης, Συκεών, Νεαπόλεως κ.λ.π. 
και απαγορεύουμε για αόριστο χρόνο τη Θήρα κάθε θηρά¬ 
ματος σε 36.580 στρ. δάσους, δασικής, γεωργικής έκτα¬ 
σης που πληροί τις προϋποθέσεις για την κάλυψη των βα¬ 
σικών αναγκών του θηράματος σε ό,τι αφορά την ησυχία, 
τροφή και νερό στην περιοχή που οριοθετείται από το πο- 
λεοδομικό συγκρότημα θεσ/νίκης και τους ασφαλτο¬ 
στρωμένους δρόμους Πυλαία - Πανόραμα - Εξοχή - Ασβε- 
στοχώρι - Πεύκα - Νεάπολη Νομού Θεσσαλονίκης. 

Οι παραβάτες τιμωρούνται με τις ποινές που προβλέπο- 
νται από τα άρθρα 287 παρ. 9 και 18 Ν.Δ. 86/69 «Δασικός 
Κώδικας» ή 9 παρ. 3 της 414985/29.11.85 κοινής απόφα¬ 
σης «μέτρα διαχείρισης της άγριας πτηνοπανίδας». 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή, μετά την δημοσίευσή της στην Εφη¬ 
μερίδα της Κυβερνήσεως, θα ισχύει από το κυνηγετικό 
έτος 1998 - 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Ιουλίου 1998 

Με εντολή Γ εν. Γ ραμμ. Περιφέρειας 
Ο Διευθυντής Δασών 
ΔΗΜ. ΤΑΚΟΥΔΑΣ 

